Fél éves gyökérkezelés | Uniklinik.hu - Együtt a specialisták
Fél éves gyökérkezelés
Hónapokig tartó gyulladást követően, tavaly decemberben gyökérkezelték az egyik nagyőrlőm. Ez a fog a beavatkozás után sokáig érzékeny volt nyomásra, vagy húzásra (mikor a fogselymet kihúztam az érintett fogközből), de azért ha nagyon lassan is, de javuló tendenciát mutatott. Azonban 1-2 hónapja ez a javulás megállt és visszamaradt egy egészen minimális fájdalom (inkább csak diszkomfort), mely ugyanúgy nyomásra vagy fogselyem használatakor jelentkezik. Véleménye szerint ez rendben van még, vagy érdemes lenne inkább felkeresni egy fogorvost?
Sok minden befolyásolja, hogy adott esetben meddig tekintjük "normálisnak", elfogadhatónak egy gyökérkezelt foggal kapcsolatban jelentkező panaszokat.
Alapvetően egy jól kivitelezett gyökértömés után az első fél évben jelentkező kisebb panaszok még beleférhetnek a gyógyulás időszakába, persze ehhez pontosan tudni kellene, milyen állapotból indult a fog.
Minden gyökértömött fogat az első időkben, ( 6-9-12 hónap, esettől függően) kontrollálni érdemes, tehát jó esetben Önnek meg kell jelennie a gyökértömést végző kollégánál.
Amennyiben panaszai nem múlnak, mindenképpen jelentkezzen fogorvosánál.